Document ID: 32006R0103

ΚΑΝΟΝΙΣΜΌΣ (ΕΚ) αριθ. 103/2006 ΤΗΣ ΕΠΙΤΡΟΠΉΣ
της 20ής Ιανουαρίου 2006
για τη θέσπιση συμπληρωματικών διατάξεων για την εφαρμογή της κοινοτικής κλίμακας κατάταξης των σφαγίων των χονδρών βοοειδών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (1),
τον κανονισμό (ΕΚ) αριθ. 1208/81 του Συμβουλίου, της 28ης Απριλίου 1981, περί της θεσπίσεως κοινοτικής κλίμακος κατατάξεως σφαγίων των χονδρών βοοειδών (2), και ιδίως το άρθρο 6 πρώτο εδάφιο,
Εκτιμώντας τα ακόλουθα:
(1)
Ο κανονισμός (EOK) αριθ. 2930/81 της Επιτροπής, της 12ης Οκτωβρίου 1981, περί θεσπίσεως συμπληρωματικών διατάξεων για την εφαρμογή της κοινοτικής κλίμακος κατατάξεως των σφαγίων των χονδρών βοοειδών (3), έχει τροποποιηθεί (4) κατά τρόπο ουσιαστικό. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.
(2)
Για να διασφαλισθεί η ομοιόμορφη κατάταξη των σφαγίων χονδρών βοοειδών στην Κοινότητα, πρέπει να διευκρινιστούν οι ορισμοί των κατηγοριών διάπλασης και πάχυνσης.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι συμπληρωματικές διατάξεις, που διευκρινίζουν τους ορισμούς των κατηγοριών διάπλασης και πάχυνσης που αναφέρονται στο άρθρο 6 πρώτο εδάφιο του κανονισμού (ΕΟΚ) αριθ. 1208/81, περιλαμβάνονται στο παράρτημα I.
Άρθρο 2
Ο κανονισμός (ΕΟΚ) αριθ. 2930/81 καταργείται.
Οι αναφορές στον καταργούμενο κανονισμό θεωρούνται ότι γίνονται στον παρόντα κανονισμό και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙΙΙ.
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιανουαρίου 2006.

Labels: 3
17
6